Mitjançant la Resolució de 8 d'agost de 2000 es van establir els criteris mediambientals per a l'atorgament del distintiu de garantia de qualitat ambiental a les calderes i els escalfadors domèstics de gas (DOGC núm. 3226, de 15.9.2000).
D'acord amb l'article 4 de la Resolució esmentada, el període de vigència de la categoria de productes i dels criteris específics és, com a màxim, de tres anys des de la seva publicació, amb validesa fins al 15 de setembre de 2003.
Cal assenyalar que les finalitats i els objectius mediambientals proposats en els criteris anteriors relatius al foment del disseny, la comercialització i el consum de les calderes i els escalfadors domèstics de gas de baix impacte ambiental que afavoreixen l'eficiència energètica i la reducció de les emissions de contaminants a l'atmosfera són totalment vàlids en l'actualitat, tot i que es modifiquen alguns aspectes concrets del procediment i de la informació que cal subministrar al consumidor així com a l'instal·lador.
Per tot això, en ús de les facultats que m'atorga l'article 5 del Decret 316/1994, de 4 de novembre, sobre l'atorgament del distintiu de garantia de qualitat ambiental per la Generalitat de Catalunya, modificat pel Decret 296/1998, de 17 de novembre, pel qual s'amplia l'àmbit del distintiu als serveis, i d'acord amb l'informe del Consell de Qualitat Ambiental,
Definir la categoria i els criteris de qualitat ambiental de les calderes i els escalfadors domèstics de gas per optar al distintiu de garantia de qualitat ambiental, que es regeixen pels apartats següents:.1 Categoria de producte
Les calderes i els escalfadors inclosos en la categoria de producte es divideixen en les subcategories següents:
1.1 Subcategoria de calderes: als efectes d'aquesta Resolució, cal entendre per caldera el conjunt format pel cos de caldera i el cremador, destinat a transmetre a l'aigua l'escalfor alliberada per la combustió.
Les calderes considerades són calderes domèstiques de gas (gas natural, butà i propà) d'aplicació estricta a l'habitatge i de potència útil inferior a 40 kW.
Cal distingir els tipus de calderes següents:
Estàndard: caldera la temperatura mitjana de funcionament de la qual pot limitar-se a partir del seu disseny.
De baixa temperatura: calderes que poden funcionar contínuament amb una temperatura de l'aigua d'alimentació de 35 a 40oC i que en determinades circumstàncies poden produir condensació.
De condensació: dissenyades per poder condensar de manera permanent una part important dels vapors d'aigua continguts en els gasos de combustió.
1.2 Subcategoria d'escalfadors: als efectes d'aquesta Resolució, cal entendre per escalfadors els equips de producció instantània d'aigua calenta sanitària que utilitzen combustibles gasosos..2 Sol·licitants
Poden sol·licitar el distintiu de garantia de qualitat ambiental els fabricants amb instal·lacions industrials emplaçades a Catalunya i els distribuïdors de productes amb marca pròpia, o el fabricant amb instal·lacions industrials no emplaçades a Catalunya sempre que els productes es comercialitzin a Catalunya..3 Criteris
Les propietats o característiques de qualitat ambiental específica de la categoria de producte definida en l'apartat 1 s'avaluen segons els criteris i el sistema d'avaluació establerts a l'annex..4 Període de validesa
4.1 La definició de la categoria de producte i dels criteris específics per a aquesta categoria té un període màxim de validesa de tres anys a partir de la data de publicació d'aquesta Resolució al DOGC.
4.2 Les empreses que gaudeixen del distintiu de garantia de qualitat ambiental d'acord amb els criteris de la Resolució de 8 d'agost de 2000 hauran de demostrar el compliment d'aquests nous criteris en el moment de renovar-ne l'atorgament..5 Número de codi
Als efectes administratius, el número de codi assignat a la categoria de producte és:
Codi 150: calderes i escalfadors domèstics de gas.
Els números de codi assignats a les subcategories de producte són:
6.1 L'ús de la marca s'ha d'adequar a les especificacions indicades en les Normes gràfiques establertes pel Departament de Medi Ambient i Habitatge per a la utilització del distintiu de garantia de qualitat ambiental.
6.2 La llegenda que ha de figurar en el distintiu de garantia de qualitat ambiental és, per a totes les subcategories de producte, la següent: "Baixes emissions i eficiència energètica".
Criteris i sistema d'avaluació per obtenir el distintiu de garantia de qualitat ambiental.
Per obtenir el distintiu de garantia de qualitat ambiental, la caldera o l'escalfador han de complir els criteris especificats en aquest annex, els quals tenen com a objectiu la reducció de l'impacte ambiental.
L'eficiència de la caldera o l'escalfador defineix en gran mesura el seu impacte en el medi.
Com més alta sigui l'eficiència, menys gas caldrà i menys CO2 i NOx seran emesos a l'atmosfera.
A més, els criteris fomenten la sensibilitat ambiental dels consumidors i asseguren una qualitat òptima dels productes.
Per avaluar les sol·licituds o verificar el compliment dels criteris indicats en aquest annex, es podrà tenir en compte l'aplicació dels sistemes de gestió ambiental reconeguts, com són el sistema EMAS o la norma ISO 14001, així com el fet de disposar d'alguna altra etiqueta tipus I d'acord amb la norma ISO 14024, tot i que l'aplicació d'aquests sistemes no tenen caràcter obligatori per a l'obtenció del distintiu..1 Criteris globals per a la categoria de producte
Si el producte es ven envasat, l'envàs del producte ha de seguir els principis que estableix la Llei 11/1997, de 24 d'abril, d'envasos i residus d'envasos.
1.2 Compliment de la legislació ambiental.
Totes les etapes de la fabricació i la distribució s'han de dur a terme d'acord amb la legislació mediambiental vigent allà on es realitzin..2 Criteris particulars per a cada subcategoria de producte
Les emissions de CO produïdes per la caldera han de ser inferiors a 80 mg/kWh.
Les emissions de NOx produïdes per la caldera han de ser inferiors a 70 mg/kWh.
El rendiment útil s'ha de calcular a potència nominal compresa entre 10 i 40 kW i també amb càrrega parcial del 30%, ambdues potències expressades en kW (Pn), i ha de complir la taula següent:
Rendiment útil a potència nominal i a temperatura mitjana de l'aigua 70oC:
Rendiment útil amb càrrega parcial del 30% a la temperatura mitjana de l'aigua indicada:
Estàndard: 3 83 + 3 log Pn a 50oC.
(*) Temperatura de l'aigua d'alimentació de la caldera
L'avaluació de conformitat l'ha de fer d'acord amb la Directiva 92/42/CEE i adaptacions posteriors una entitat ambiental degudament acreditada.
Les calderes han d'estar preparades per modular la flama del cremador de manera contínua o amb un mínim de 4 nivells, segons la demanda tèrmica de la instal·lació de servei de calefacció i segons les necessitats d'aigua calenta sanitària.
L'instal·lador ha de poder regular de manera manual la potència de la caldera en funció de les condicions de l'habitatge on s'instal·li.
2.1.5 Gestió eficient del funcionament de la calefacció.
Les calderes han de permetre l'acoblament d'un regulador de temperatura ambient (termòstat) de manera que l'energia generada a la caldera sigui en tot moment funció de la diferència entre la temperatura de consigna imposada en el termòstat i la temperatura real de l'ambient.
L'avaluació de conformitat l'ha de fer per consulta de les especificacions tècniques una entitat ambiental degudament acreditada.
2.1.6 Informació al consumidor i a l'instal·lador.
El producte s'ha de comercialitzar amb la informació pertinent dirigida a l'usuari, en la qual s'indicaran consells sobre la correcta utilització de l'aparell des del punt de vista de la protecció del medi ambient i en particular cal donar informació relativa a:
a) L'eficiència energètica de la caldera i el baix nivell d'emissions.
c) La forma de regular la caldera per obtenir el màxim estalvi energètic.
Cal també donar informació a l'instal·lador sobre la regulació manual de la potència de la caldera en funció de les condicions de l'habitatge.
Cal disposar del certificat de conformitat d'examen CE de tipus com a resultat de l'assaig efectuat sobre una mostra del producte.
2.2 Requeriments ambientals de la subcategoria d'escalfadors (codi 152).
Les emissions de CO produïdes per l'escalfador han de ser inferiors a 80 mg/kWh.
Les emissions de NOx produïdes per l'escalfador han de ser inferiors a 140 mg/kWh.
El rendiment sobre poder calorífic superior d'un escalfador ha de ser superior al 82% si la seva potència és inferior a 10 kW, i superior al 86% si la seva potència és superior o igual a 10 kW.
L'escalfador tindrà un mecanisme d'encesa que no requereixi flama pilot.
2.2.1.4 Informació al consumidor.
Cal donar al consumidor informació relativa a:
a) L'eficiència energètica de l'escalfador i el baix nivell d'emissions.
2.2.2 Requeriment d'aptitud per a l'ús.
a) Els productes inclosos en aquesta categoria han de complir els assaigs de la norma UNE-EN 26: Aparells de producció instantània d'aigua calenta per a usos sanitaris proveïts de cremadors atmosfèrics que utilitzen combustibles gasosos, i les seves posteriors modificacions.
b) Cal disposar del certificat de conformitat d'examen CE de tipus com a resultat de l'assaig efectuat sobre una mostra del producte..3 Sistema d'avaluació de conformitat
El sol·licitant ha de presentar la sol·licitud per obtenir el distintiu de garantia de qualitat ambiental acompanyada de la documentació tècnica i complementària necessària per avaluar la conformitat del producte, així com del seu envàs de venda.
3.1 Documentació tècnica del producte i del seu envàs de venda.
El sol·licitant ha de trametre a la Direcció General de Qualitat Ambiental la documentació tècnica del producte, els fulletons i les especificacions tècniques que l'acompanyen tal com es lliuren als consumidors.
Els sol·licitants del distintiu han de trametre a la Direcció General de Qualitat Ambiental els documents que s'indiquen a continuació degudament emplenats:
a) Sol·licitud general d'acord amb el model SGD-1.
b) Declaracions del sol·licitant d'acord amb el model DSD-150.
c) Informe d'avaluació de la categoria de productes, d'acord amb el model IAD-150.
d) Informe de verificació de compliment dels criteris fet per l'entitat col·laboradora degudament acreditada i d'acord amb el model IVD.
Els impresos de sol·licitud, d'informe d'avaluació i de verificació es poden obtenir al Departament de Medi Ambient i Habitatge (av. Diagonal, 523-525, 08029 Barcelona) o per Internet, a l'adreça: www.gencat.net/mediamb/qamb/distintiu_solicitud.htm.
3.3 Selecció de l'entitat col·laboradora.
Les anàlisis i els controls els ha de fer una de les entitats col·laboradores del Departament de Medi Ambient i Habitatge degudament acreditades per a aquest camp d'actuació, una relació actualitzada de les quals es lliurarà al sol·licitant.
Per a productes fabricats fora de Catalunya, el sol·licitant ha de presentar els certificats corresponents emesos per una entitat degudament acreditada a la comunitat autònoma o país d'origen.
Els certificats dels resultats dels assaigs també els pot fer una entitat col·laboradora del Departament de Medi Ambient i Habitatge.
Els mètodes d'assaig que cal emprar són els especificats en aquesta Resolució, si bé també se'n podran emprar d'altres, havent-ho comunicat prèviament a la Direcció General de Qualitat Ambiental i sempre que en la documentació aportada quedi clara l'equivalència amb els mètodes especificats en aquesta Resolució.
El Departament de Medi Ambient i Habitatge es reserva el dret de visitar sense avís previ les instal·lacions del sol·licitant, amb llibertat d'accés a la documentació, que ha d'estar actualitzada, i als dossiers de fabricació i control de qualitat que consideri necessaris.